20 лістапада ў Сенатарскай залі Новага замка адбылося адкрыццё выстаўкі “Сакральная спадчына Панямоння”. Выстаўка дастаткова ўнікальная, бо ў адным месцы былі сабраныя экспанаты, якія звычайна знаходзяцца ў розных музеях і рэлігійных установах. Наведвальнікі маюць магчымасць убачыць беларускія карціны эпохі Рэнесансу, рэдкія археалагічныя артэфакты з тэрыторыі Панямоння, іконы ў срэбных акладах і беларускія народныя іконы, адзенні святароў, прадметы культу розных канфесій.